Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
6 ก.ค. 2558

กรีซกดดันตลาดหุ้นโลก และ SET…กำลังทดสอบแนวรับสำคัญ 1,470 จุด
ดัชนี SET อยู่ที่ 1,472.16 จุด -17.43 จุด -1.17 % ปริมาณซื้อขาย 16,573  ลบ.
แนวรับ:          1,470/1,460          แนวต้าน:          1,490
สรุปทิศทางและแนวโน้มตลาด
SET กำลังทดสอบแนวรับสำคัญที่ 1,470 จุด: ปัญหาหนี้กรีซกดดันตลาดหุ้นทั่วโลก ราคาน้ำมันดิบ รวมไปถึงความกังวลต่อเศรษฐกิจที่ฟื้นตัวช้ากว่าที่คาดทำให้ NPLs เร่งตัวขึ้น และคาดการณ์ผลการดำเนินงานธนาคารพาณิชย์ 2H15 มีแนวโน้มหดตัวลงทั้ง y-y และ q-q ส่งผลให้ SET ปรับลดลงแรง -1.17% ปิดที่ 1,472.16 จุด ขณะที่ถ้าพิจารณาในทางเทคนิค SET ทำรูปแบบลิ่ม โดยมีแนวรับสำคัญที่ 1,470 จุด (หลุด 1,476 จุดไปแล้ว) ซึ่งในกรณีที่ปรับลดลงต่ำกว่า 1,470 จุด จะทำให้ Downside Risk ระยะสั้น เปิดกว้างมากขึ้นโดยมีแนวรับที่ 1,460/1,420 จุด ตามลำดับ ขณะที่ในเชิงกลยุทธ์ เน้นกลุ่มหุ้นที่ได้รับผลดีจากการลงทุนภาครัฐฯ ที่เร่งตัวขึ้น, อุตสาหกรรมท่องเที่ยวที่เติบโตสวนทางเศรษฐกิจโดยรวม และหุ้นปันผลสูง อย่าง CK STEC SEAFCO AOT INTUCH ADVANC และ TRUEIF
หุ้นที่น่าสนใจทางเทคนิค
AKR “ซื้อ” ราคาหุ้นมีจังหวะฟื้นตัวขึ้นจากฐานหลังพักตัวมากว่า 2 เดือน พร้อมปริมาณการซื้อขายหนาแน่น สอดคล้องกับเครื่องมือ MACD ที่กลับมาเป็นบวกวันแรก เป็นจังหวะซื้อเก็งกำไร มีแนวต้านแรกเส้นค่าเฉลี่ย 3 เดือน 2.10 บาท ถัดไปที่ 2.2 บาท
BSM “ซื้อ” ราคาหุ้นเริ่มฟื้นตัวด้วยแท่งเทียนรูปแบบ Triple Bottom พร้อมปริมาณการซื้อขายที่เริ่มเพิ่มขึ้น เครื่องมือ DI+ เริ่มชี้ขึ้น เป็นจังหวะเก็งกำไรตามการฟื้นตัว มีแนวต้านแรกบริเวณ 0.85 บาท และแนวต้านถัดไปที่ 0.89 บาท
TPOLY “ซื้อ” ราคาหุ้นแกว่งตัวในกรอบสามเหลี่ยม Ascending สามารถกลับมายืนเหนือเส้นค่าเฉลี่ยระยะ 3 เดือนได้อีกครั้ง พร้อมปริมาณการซื้อขายเริ่มเพิ่มขึ้น เป็นจังหวะซื้อเก็งกำไร มีแนวต้านแรกที่ 5.60 บาท และแนวต้านถัดไปที่ 5.90 บาท 
Futures แนวรับ         แนวต้าน
SET50       945            950
               940            955
Gold        18800          19000
               18600          19200
Oil           2000           2150
              1900           2200